גל מרקל

גל מרקל (נולד ב-1978) הוא רופא מומחה באונקולוגיה רפואית, פרופסור מן המניין בחוג למיקרוביולוגיה ואימונולוגיה בפקולטה לרפואה באוניברסיטת תל אביב, סגן מנהל המרכז הרפואי רבין ומנהל מרכז דוידוף לטיפול ולחקר הסרטן בבית החולים בילינסון. לפני כן ניהל את מכון אלה למלבאום לאימונו-אונקולוגיה ומלנומה במרכז הרפואי שיבא - תל השומר ושימש כמדען הראשי שלו.

פרופ׳ מרקל פרסם כ-200<ref></ref> מאמרים אקדמיים (מהם כ-120 בכתבי עת מובילים) והמציא למעלה מ-20 פטנטים. הוא יזם ביוטכנולוגיה.

==ביוגרפיה==
גל מרקל נולד בחיפה והוא אחד משלושת ילדיהם של אריאל ושלמה מרקל, סגן נשיא חברת ברודקום העולמית ויו"ר חברת "רמות" של אוניברסיטת תל אביב. למד בכתת מחוננים במרכז חינוך ליאו באק בחיפה.

מרקל הוא בוגר העתודה האקדמית ברפואה. שירת בצה"ל בענף רפואת אב"כ במפקדת קצין רפואה ראשי. בוגר תואר ראשון בהצטיינות (1999), דוקטורט באימונולוגיה בהצטיינות יתרה (2004), דוקטור לרפואה (2006) - כל תאריו מהאוניברסיטה העברית בירושלים. כמו כן, בוגר תואר שני במנהל עסקים עם התמחות בחדשנות רפואית מהמרכז הבינתחומי הרצליה (2020).

בשנת 2005 התקבל לתוכנית תלפיות במרכז הרפואי שיבא - תל השומר והיה לחוקר עצמאי במכון אלה למלנומה במרכז הרפואי שיבא. ב-2006 סיים את הסטאז' בהצטיינות וכיהן משנת 2008 עד 2020 כמדען הראשי של מכון אלה למלנומה. בשנת 2008 היה למרצה במיקרוביולוגיה ואימונולוגיה קלינית בפקולטה לרפואה באוניברסיטת תל אביב. בשנת 2010 התמנה למרצה בכיר בפקולטה ובשנת 2014, עוד בטרם מלאו לו 36, מונה לפרופסור חבר באוניברסיטת תל אביב, מה שהפך אותו לפרופסור חבר הצעיר ביותר בפקולטה לרפואה בתל אביב אי פעם. במקביל התמחה באונקולוגיה רפואית.

בשנת 2014 הרצה ב-TED MED.

בשנת 2019 קיבל מענק מהקרן הלאומית למדע על מנת לפעול לשיפור אימונותרפיה על ידי תרופות מטבוליות לשם הגברת התגובה אצל חולי מלנומה.

החל מ-2021 הוא מכהן כסגן מנהל המרכז הרפואי רבין ומנהל מרכז דוידוף לסרטן בבית החולים בילינסון, וכן פרופסור מן המניין בחוג למיקרוביולוגיה ואימונולוגיה בבית הספר לרפואה באוניברסיטת תל אביב ויועץ לאגודה למלחמה בסרטן<ref></ref>.

מרקל מתגורר ברמת אפעל, נשוי ללי רז-מרקל ואב לארבעה.

== תחומי עיסוק קליני ==
* אונקולוגיה של גידולי העור, הכוללים מלנומה, קרצינומה קשקשית, קרצינומה ע"ש מרקל ועוד, כמו גם באימונו-אונקולוגיה במובן הרחב.
* טיפול תאי באמצעות Tumor Infiltrating Lymphocytes במלנומה (TIL), גידולי שתן ועוד.
* אימונואונקולוגיה אינטגרטיבית והיפוך גישת רפואה מותאמת אישית (Reversed personalized medicine). קונספט טיפולי זה הוצג לראשונה על ידי מרקל ב־2019<ref></ref> סביב העיקרון של שינוי הפיזיולוגיה של החולה כך שיגיב לטיפולים האימונו-אונקולוגיים הקיימים. לשם כך זכה ב-2019 במענק מקרן סמואלי<ref></ref> ומהקרן הלאומית למדע על מנת לפעול לשיפור אימונותרפיה על ידי תרופות מטבוליות לשם הגברת התגובה אצל חולי מלנומה.
* בשנת 2018 מרקל יזם את המחקר הראשון מסוגו בעולם, בו בוצעו השתלות צואה טיפוליות בחולי מלנומה לאחר מיצוי קווי הטיפול המקובלים, מחולי מלנומה אחרים שהשיגו נסיגת מחלה מלאה בתגובה לאימונותרפיה<ref></ref>.
* בשנת 2020 מרקל הקים את יחידת האימונו-פרזיס הראשונה בעולם ויזם את המחקר הראשון מסוגו עם טכנולוגית אימונו-פרזיס<ref></ref>. במחקר מסוננים מהדם החלבונים sTNF-R1 ו-sTNF-R2, המפריעים לפעילות מערכת החיסון, מהדם של חולי מלנומה, סרטן שד Triple negative, סרטן ריאות וסרטן כליה<ref></ref>.

== אקדמיה, תחומי עניין ומחקר מרכזיים ==
* אפיון מנגנוני התחמקות של גידולים ממערכת החיסון וזיהוי מטרות לפיתוח תרופות אימונו-אונקולוגיות חדשניות - מרקל זכה עד היום במענקי מחקר רבים. המענקים הבולטים כוללים מענק בשנת 2014 מה-Melanoma Research Alliance לזיהוי נקודות בקרה חיסוניות חדשות, מענק בשנת 2015 מהקרן הלאומית למדע לפענוח מנגנוני האגרסיביות של מלנומה.
* אפיון מנגנונים ושל חזאים המנבאים הצלחה או רעילות של טיפולים אימונו-אונקולוגיים.

== יזמות ==
* מייסד-שותף של חברת BoneTone, שנמכרה ל-DSPG ב-2011<ref></ref>.
* מייסד מדעי והמנהל המדעי של חברת cCAM Biotherapeutics, אשר נמכרה לחברת מרק ב-2015<ref></ref>. בעקבות כישלון הניסוי הקליני בשלב הראשון נסגרה פעילות החברה.
* מייסד-שותף ומנהל מדעי של חברת 4c Biomed<ref></ref>.
* מייסד-שותף ומנהל רפואי של חברת Ella Therapeutics<ref></ref>.
* משמש כחבר בוועדות מדעיות מייעצות של מספר חברות הזנק ישראליות ושל תאגידים רב-לאומיים.

==חברויות ציבוריות==
* 2015-2019 - חבר בוועד המנהל של החברה הישראלית לחקר הסרטן.
* חבר בוועדת ההיגוי של מיזם "טיפה למחקר", בנק של דגימות ביולוגיות של חלק מחברי קופת חולים מכבי, אשר מאפשר לחוקרים לבצע מחקרים שיובילו להבנה כיצד הפרופיל הגנטי יכול להשפיע על הסיכון לפתח מחלה מסוימת, או על הטיפול בה.
* 2017-היום - חבר במועצה הלאומית לפתולוגיה.
* 2018-היום - חבר בוועדת הפטנטים של המרכז הרפואי שיבא.
נוסף על כך, משמש כיועץ מקצועי לאגודה למלחמה בסרטן בתחום המלנומה.

==פרסים והוקרה==
* פרס וולף לתלמידי דוקטורט (2002).
* עמית קרן Foulkes לתלמידי MD PhD (בשנים 2002–2004).
* עמית גולדה מאיר של האוניברסיטה העברית (2002–2004).
* פרס קרן קיימת למחקר (2003).
* פרס צור למחקר מצטיין – האיגוד הישראלי לכירורגיה פלסטית (2009, 2006).
* פרס מחקר מצטיין - [https://oncology.mednet.co.il/ האיגוד הישראלי לאונקולוגיה ורדיותרפיה] (2007, 2012-2013, 2016-2020).
* פרס מחקר מצטיין - האגודה למלחמה בסרטן (2010)<ref></ref>.
* פרס ציגלר - על פיתוח טיפול חדשני במלנומה פיתוח נוגדן חדש כנגד חלבון CEACAM1, חלבון הממלא תפקיד מרכזי בהתפתחות מלנומה גרורתית וקטלנית (2014).

===רשימות עיתונאיות שציינו את גל מרקל===
* רשימת 40 מתחת ל-40 של מגזין גלובס לשנת 2012.
* נבחר לרשימת "הרופאים המבטיחים" של אתר דוקטורס אונלי (2017).
* נבחר לרשימת "12 הפרופסורים הצעירים הכי מעניינים בישראל" של Mako (2018).

==קישורים חיצוניים==
* 

* 
*[https://med.tau.ac.il/profile/markel הפרופיל של גל מרקל], באתר הפקולטה לרפואה באוניברסיטת תל אביב.
===הרצאות===
* [https://www.youtube.com/channel/UC3vw5_xt1CatR8ngm6VeCAg הערוץ של גל מרקל], באתר Youtube
* [https://www.youtube.com/watch?v=mXGYZ7My6lc טיפול במלנומה גרורתית, מפגש באגודה למלחמה בסרטן], באתר יוטיוב, 20 בנובמבר 2019.
* [https://www.youtube.com/watch?v=UbfMxoICRD4&t=931s פרופ' מרקל מציג לראשונה את תוצאות מחקר השתלות צואה טיפוליות בכנס המשותף של החברה האמריקאית לחקר הסרטן (AACR) ושל מכוני הבריאות הלאומיים של ארצות הברית (NIH)], באתר יוטיוב, 16 באפריל 2020 .
===ראיונות===
* [https://www.youtube.com/watch?v=7fcydxTQY3A ד"ר גל מרקל בכתבה על תלפיות שיבא חדשות ערוץ 2], באתר יוטיוב, 8 באפריל 2012.
* 
*רינה מצליח, [https://www.youtube.com/watch?v=bosESbN1J9o ריאיון עם גל מרקל], בפגוש את העיתונות, בערוץ 2, באתר יוטיוב, 19 בדצמבר 2015.
* [https://www.youtube.com/watch?v=8k2AOQYf8yM רפי קרסו, המילון הרפואי, מהי אימונואונקולוגיה?] באתר יוטיוב, 8 אוקטובר 2017.
* 
* 

===מאמרים===
* גל מרקל, [https://user-1723486.cld.bz/cancer-bama-23/68 הבסיס האימונולוגי לגישות טיפוליות חדשות], האגודה למלחמה בסרטן - במה, גיליון מס' 23, עמ' 68–69, מאי 2020
* [https://scholar.google.com/citations?user=YadVDEkAAAAJ&hl=en מאמרים מדעיים שפרסם גל מרקל], באתר גוגל סקולר .
* [https://pubmed.ncbi.nlm.nih.gov/?term=markel+g&sort=date&size=200 רשימת המאמרים המדעיים שפרסם גל מרקל] ,באתר פאבמד .

==הערות שוליים==

קטגוריה:אימונולוגים ישראלים
קטגוריה:יזמים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:ממציאים ישראלים
קטגוריה:סגל אוניברסיטת תל אביב: רפואה
קטגוריה:מנהלים ישראלים
קטגוריה:בוגרי העתודה האקדמית
קטגוריה:חוקרי סרטן ישראלים
קטגוריה:אונקולוגים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי מרכז חינוך ליאו באק
קטגוריה:רופאים צבאיים ישראלים
קטגוריה:ישראלים שנולדו ב-1978